Premjermajoras

Premjermajoras () – vyresniojo karininko laipsnis Rusijos imperijos kariuomenėje XVIII a. Rangų lentelėje buvo priskirtas VIII klasei. Vyresnis laipsnis buvo papulkininkis, o žemesnis – sekundmajoras.

Pagal 1716 m. statutą majoro laipsnis buvo padalintas į premjermajora ir sekundmajorą.

Premjermajoras pulke vadovavo rikiuotės ir inspekciniams reikalams. Vadovavo pirmajam pulko batalionui, o nesant pulko vado – vadovavo pulkui.

1797 m. abu majorų laipsniai buvo pakeisti vieningu majoro laipsniu.
1827 m., kai Nikolajus I įvedė žvaigždutes kaip skiriamuosius ženklus, dar egzistavo atsargos sekundmajorai ir premjermajorai, tad atsargos sekundmajorų epoletai buvo pažymėti viena žvaigždute, o atsargos premjermajorų ir tiesiog majorų – dviem žvaigždutėmis.

Kariniai laipsniai
Rusijos imperijos kariniai laipsniai